Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli president hoiatab:
juudiriik on kriitilises punktis seda ähvardavate ohtude suhtes.
Iraan hoiatas Inglismaad tähelepanelikkusele,
väites britte ebakindluse allikaks Pärsia lahel,
kui London nimetas Teherani vastutavaks surmava mererünnakus.
Jeruusalemma võimud tõhustavad jõupingutusi
võitluseks koroonaviiruse delta-variandiga,
kuna viimastel nädalatel on kasvanud nakatunute arv.
Iisraeli president Isaac Herzog hoiatas,
et juudiriik on kriitilises punktis seda ähvardavete ohtude suhtes.
Kohtumisel IDF peastaabiülema A. Kochavi
ja teiste armee peastaabi foorumi liikmetega
IDF peakorteris Tel Avivis toimunud eritseremoonial
presidendi hiljutise ametisse asumise tähistamiseks toonitas Herzog,
et Iisraeli ähvardavad ohud kasvavad enamikes valdkondades,
kuid eelkõige kvaliteedis ja täpsuses.
Herzog väljendas siiski imetlust IDF visade ponnistuste suhtes,
tagamaks, et Jeruusalemm säilitab julgeoleku ja strateegilise ülemvõimu,
ning lubas hoida IDF vajadused oma prioriteetide nimistu eesotsas.
Tahan teid tänada, peastaabi foorum,
põneva vestluse ja selle tähtsa kohtumise eest.
Iisraeli riigi presidendina seadsin koostöö IDF-iga ja toetuse IDF-ile,
nii siseriiklikul tasandil avalikkuse kontekstis,
kui IDF-i kaitsmise rahvusvahelisel areenil
oluliseks päevakorrapunktiks.
Mina toetun IDF-ile, mu perekond toetub IDF-ile,
usun, et IDF on rahva armee ning austan ja hindan teid kõrgelt -
teid, peastaabiülem, peastaabi ülema asetäitja
ja kogu peastaapi, ning muidugi sõdureid ja välikomandöre.
President kiitis IDF rolli
Iisraeli igavese eksistentsi kindlustamisel,
mis on toonud riigi kaitsejõududele rahva usalduse.
Selle laua ümber ja kogu armees valitseb tõeline missioonitunne.
Ilma IDF-ita poleks riiki. See on täiesti selge.
Seega on IDF toonud meid tänasesse päeva ja naudib rahva usaldust.
President Herzog vestles telefonitsi
USA asepresidendi Kamala Harrisega,
kes õnnitles teda ametisse asumise puhul.
Juhid arutasid peamiselt seda,
kui tähtis on süvendada USA-Iisraeli suhteid.
Harris kordas Bideni valitsuse pühendumust Iisraeli julgeolekule
ja vastupidavusele.
Harrise büroo avaldus toonitas ka Washingtoni pühendumust
kahe riigi lahendusele palestiinlaste ja Iisraeli konfliktis
ning rõhutas vajadust edendada vabadust, julgeolekut, väärikust
ja võimalusi mõlemale poolele.
Iisraeli presidendi kantselei avaldus seevastu
Iisraeli-palestiinlaste konflikti ei maininud,
vaid keskendus pigem USA toetusele
Iisraeli rahupürgimustes oma araabia naabritega
ning toonitas, et USA on endiselt Iisraeli tähtsaim liitlane.
Iisraeli presidendi vend, brigaadikindral erus Michael Herzog
on nimetatud juudiriigi järgmiseks suursaadikuks USAs.
Teadaande tegi peaminister Naftali Bennett,
kes toonitas oma kirjalikus avalduses põhjusena
erukindrali "rikast ja pikka kogemust julgeoleku- ja poliitika areenil
ning tema põhjalikke teadmisi strateegilistes küsimustes,
millega Iisrael silmitsi seisab, eelkõige Iraani tuumaprogrammi alal."
Lisaks sellele, et kindral M. Herzog on praeguse presidendi vend,
tasub teada, et ta on ka Iisraeli 6. presidendi Chaim Herzogi poeg,
Iisraeli esimese pearabi Isaac Halevi Herzogi pojapoeg
ja Iisraeli ajaloo ühe austatuima diplomaadi Abba Ebani onupoeg.
ÜRO peakorteris New Yorgis
toimus Julgeolekunõukogu eriistung merejulgeoleku tõhustamise teemal,
mille kutsus kokku India peaminister Narendra Modi.
See toimus Modi sõnul ajal,
kus mereteid väärkasutatakse piraatluseks ja terrorismiks.
Istungil kõlasid USA ja Hiina vastastikused süüdistused
seoses süvenevate pingetega nn Lõuna-Hiina merel,
kuid mureteemana mainiti ka Iraani tahtlikku rünnakut
Iisraeli hallatavale tankrile Mercer Street.
Mereseaduse säilitamine ja juurdepääs merele
on tähtis kõigile siinolijaile.
Fakt, et mõned kasutavad oma strateegilisi asukohti
oluliste rahvusvaheliste veeteede ääres
vabaduste destabiliseerimiseks ja ähvardamiseks
peaks kõigile muret tegema.
Selle näiteks on 29. juuli intsident Omaani ranniku lähedal
Libeeria lipu all seilava kaubalaevaga Mercer Street.
Ühendkuningriigi ja rahvusvahelise hinnangu järgi ründas laeva Iraan,
kes kasutas ühte või enamat drooni.
Lisaks purustustele laeval, hukkus üks britt ja üks rumeenlane.
Mõistame selle tahtliku, illegaalse täppisrünnaku hukka.
See on selge rahvusvahelise õiguse rikkumine Iraani poolt.
Selline rünnak ei ähvarda mitte üksnes globaalset kaubandust,
laevanduse ohutust, madruste elusid ja regiooni mereliikluse kaasamist,
vaid õõnestab ka korral baseeruvat süsteemi,
millest sõltub meie kõigi rahu ja julgeolek.
Süveneva murelikkuse ajal on veelgi tähtsam,
et meie rahvad seisavad solidaarselt selle süsteemi kaitsel.
USA välisminister Blinken
toonitas ka Iraani rolli vaba mereliikluse ähvardamises
ning hoiatas, et kui süüdlasi vastutusele ei võeta,
muutub olukord hullemaks.
Vaadanud üle olemasoleva info,
oleme veendunud, et selle õigustamatu rünnaku korraldas Iraan.
See on osa rünnakute ja muu provokatiivse käitumise mustrist.
Need aktsioonid ähvardavad vaba mereliiklust tähtsates kanalites,
rahvusvahelist laevandust ja kaubandust
ning meeskonnaliikmete elusid.
USA nimel kordan kaastundeavaldust
Inglismaa ja Rumeenia ohvrite peredele.
Meie kõigi riigid peavad süüdlased vastutusele võtma.
Tegevusetus õhutab üksnes nende karistamatuse tunnet
ja julgustab teisi katsetele mereliikluse korda eirata.
Teheranis jätkab Iraan korrutamist,
et pole rünnakus süüdi.
Pärast Julgeolekunõukogu istungit toimunud pressikonverentsil
hoiatas Iraani välisministeeriumi esindaja Inglismaad süüdistamast,
väites, et Ühendkuningriigi märkused
on Briti ametnike viimaste aastate vastutustundetute avalduste ahel.
Khatibzadeh hoiatas Inglismaad:
"Soovitan Briti valitsusel pöörata tõsiselt tähelepanu
oma vastutusele ja kohustustele.
Pärsia lahe julgeolek on Iraani jaoks punane joon.
Oleme teinud oma parima, et kaitsta seda kanalit
Suurbritannia sarnaste riikide ohtude eest."
Jeruusalemma võimud tõhustavad jõupingutusi
võitluseks koroonaviiruse delta-variandiga,
kuna viimastel nädalatel on kasvanud nakatunute arv.
Hetkel on aktiivseid nakkusekandjaid 35 466,
kellest 6275 said positiivse testivastuse eile
ja 394 neist on kriitilises seisundis.
Peaminister Bennetti, kaitseminister Gantzi
ja IDF peastaabiülema Kochavi olukorra hindamise koosolekul
toonitas Bennett armee tähtsat rolli viiruse levikuga võitlemisel.
Iisrael võitleb delta-variandiga, mis hetkel maailmas möllab.
Sarnaselt kõigi kampaaniatega,
on kaitseaparaat, IDF, oma ülemate ja sõduritega
selles kontekstis rindejoonel koos tervishoiuametnikega
ja teeb head tööd kõigil rinnetel - vaktsineerimises, testimises,
kodanikega suhtlemisel, reklaamis, epidemioloogilistes juurdlustes.
Tahaksin kiita IDF pühendunud ja professionaalset tööd.
Bennetti vaktsineerimiskutse kõigile üle 60-aastastele iisraellastele
kõlas keset uue valitsuse ponnistusi julgustada eakamaid kodanikke
saama kolmandat Pfizeri vaktsiinidoosi.
Ta nimetas seda võimendussüstiks.
Iisrael on hetkel ainus riik maailmas,
kes võimaldab eakatel saada kolmas võimendussüst vaktsiinile,
mis on ohutu ja efektiivne.
Kes pole veel vaktsineeritud, minge, tehke seda kohe.
See kaitseb teie elu.
Bennett toonitas oma valitsuse jõupingutusi võita uus viirusepuhang
minimaalse kahju ja piirangutega Iisraeli elanikele.
Aitäh vaatamast!
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
Svaasimaa ja Lõuna-Aafrika rahu ja pääste eest,
ning tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri